ས་གནས་རིམ་ཁག་མི་དམངས་སྲིད་གཞུང་དང་རང་སྐྱོང་ལྗོངས་ནགས་ཚལ་མེ་ཟོན་བཀོད་འདོམས་པུའུ་གཞུང་ལས་ཁངནགས་ལས་ཐིངསོ་སོས་ནགས་ཚལ་མེ་སྐྱོན་ཉེན་ཁའི་མི་མངོན་པའི་རྐྱེན་ངན་གྲལ་བཤེར་གྱི་ཇུས་གཞི་བཟོས་ཏེ་གྲལ་བཤེར་གྱི་ནང་དོན་དང་།གྲལ་བཤེར་བྱེད་སྟངས།གྲལ་བཤེར་གྱི་བླང་བྱ།གྲལ་བཤེར་གྱི་ལས་དོན་སྒྲིག་འཛུགས་སོགས་ཁ་གསལ་བྱེད་དགོས་པ་དང་།ནགས་ཚལ་མེ་སྐྱོན་ཉེན་ཁའི་མི་མངོན་པའི་རྐྱེན་ངན་རིམ་པ་བཞིན་གྲལ་བཤེར་དང་།གང་སར་གྲལ་བཤེར།རྟག་ཏུ་གྲལ་བཤེར་བཅས་བྱེད་དགོས།མེ་སྐྱོན་ཉེན་ཁའི་མི་མངོན་པའི་རྐྱེན་ངན་གྲལ་བཤེར་དང་ལྟ་སྐུལ་མཛུབ་ཁྲིད་ལ་ཤུགས་སྣོན་རྒྱག་དགོས་པ་དང་།ནགས་ལས་ཐིང་གིས་གནམ་གཤིས་ལ་གཞིགས་ནས་ཟླ་བ་མི་རེ་ངོ་རེར་ལྗོངས་ཡོངས་སུ་མི་མངོན་པའི་རྐྱེན་ངན་གྲལ་བཤེར་དང་ལྟ་སྐུལ་མཛུབ་ཁྲིད་ཐེངས་རེ་དང་།ས་ཁུལགྲོང་ཁྱེརཁག་གིས་ཉིན་རེར་གྲལ་བཤེར་ཐེངས་རེ།རྫོངཆུསཁག་གིས་གཟའ་འཁོར་རེར་གྲལ་བཤེར་ཐེངས་རེ་བྱེད་དགོས།ནགས་སྲུང་བས་ཉིན་ལྟར་ཁོངས་གཏོགས་ཁུལ་གྱི་ཕྱོགས་གང་སར་བར་མཚམས་མི་ཆད་པར་མེ་སྐྱོན་གནས་ཚུལ་གྲལ་བཤེར་བྱས་ཏེ་ཁུག་གསང་སྟོང་གསུམ་མི་ལུས་པར་བྱེད་པ་དང་།མི་མངོན་པའི་རྐྱེན་ངན་ཤེས་རྟོགས་ཐུབ་ཕྱིན་དུས་ཐོག་ཏུ་སྙན་སེང་ཞུ་བ་དང་།འཕྲལ་དུ་ཐག་གཅོད་བྱེད་པ།ཕྱོགས་མཚམས་ཀུན་ལ་ཁྱབ་པ་དང་བར་མཚམས་མི་ཆད་པའི་མེ་སྐྱོན་གནས་ཚུལ་གྱི་མི་མངོན་པའི་རྐྱེན་ངན་གྲལ་བཤེར་གྱི་ལམ་སྲོལ་འཛུགས་པ་དང་འཐུས་སྒོ་ཚང་དུ་གཏོང་བ་བཅས་བྱས་ཏེ་གནས་ཚུལ་གསལ་པོ་ཤེས་པ་དང་འདིང་གཞི་ལེགས་པར་རྟོགས་པའི་སྒོ་ནས་སྔོན་འགོག་བྱེད་དགོས།